Richard Rautalin

**Väinö Richard (Rikhard) Rautalin** (14. helmikuuta 1891 Kalvola – 8. tammikuuta 1943 Lempäälä) oli suomalainen kuvanveistäjä ja taidemaalari, joka asui Tampereella ja viimeksi Lempäälässä. 

## Henkilöhistoria
Rautalinin vanhemmat olivat seppä Erik Konstantin Rautalin ja Emilia Lindberg. Hän oli naimisissa vuodesta 1924 Aili Emilia Liljan kanssa. Heidän pojastaan Tuomas Erik Rautalingosta (s. 1928) tuli lääkäri. Rautalin kävi Taideteollisen keskuskoulun iltakursseilla 1908–1911 ja opiskeli sitten kuvanveistäjä Emil Wikströmin johdolla 1911–1913 Sääksmäellä Visavuoressa. Hän teki opintomatkat Italiaan 1924 ja 1926, ja hänen veistoksissaan näkyikin antiikin taiteesta saatu vaikutus.

Rautalin muutti 1915 Tampereelle, jossa hän asui vuoteen 1934. Viimeiset vuotensa Rautalin asui perheineen Lempäälässä. Hän oli Tampereen taiteilijaseuran puheenjohtajana 1934–1935. Rautalin kuoli 51-vuotiaana tammikuussa 1943, ja hänet on haudattu Lempäälään Pyhän Birgitan kirkon hautausmaalle.

Rautalin osallistui Suomen Taiteilijain näyttelyihin vuosina 1913, 1930 ja 1939. Omat näyttelyt hän piti 1921 ja 1925 sekä kolmen taiteilijan ryhmässä 1932. Kaikkiaan Rautalin teki elämänsä aikana noin 600 veistosta, joista usea on esillä Tampereen keskustassa. Hänen kuolemansa jälkeen pystytettiin hänen tekemänsä Vesilahden, Kurun, Kangasalan ja Messukylän sankaripatsaat. Rautalinin maalaamista noin 400 muotokuvasta on tunnetuimpia F. E. Sillanpään muotokuva vuodelta 1921.

## Veistoksia
* Harteillaan maljaa kannattava mies Keskuskeittiön talon (nyk. hautaustoimisto) katolla, 1922, Satakunnankatu 14, Tampere 
* Haarlan palatsin portaiden graniitti-ilvekset, 1924, Tampere
* Elokuvateatteri Kino-Palatsin kipsireliefit, 1929, Tampere
* *Madonna ja lapsi*, marmorireliefi, 1929, Emil Aaltosen museo, Tampere 
* Tampereen työväentalon laajennusosan 2. kerroksen ulkoreliefit, 1930, Hallituskatu, Tampere 
* Veikko Leukun muistoreliefi, 1930, Tampere
* Kullattu puinen alttariveistos *Kristus*, 1932, Viinikan kirkko, Tampere
* Oripäänkankaalla helmikuussa 1918 surmattujen valkoisten muistomerkki, 1932, Myllykylä, Oripää 
* *[[Tampere-veistos]]*, 1934, Työnpuisto, Tampere
* Vapaussodan muistomerkki (*Vapauden miekka*), 1934, Kirkkotori, Lempäälä 
* Kustaa Hiekan kipsinen muotokuvareliefi, 1937, Hiekan taidemuseo, Tampere 
* Suihkukaivoveistos *Kevät*, 1937, Pyynikin kirkkopuisto, Tampere
* *Tanssiva tyttö*, 1950, Sorsapuisto, Tampere (valmistettu vuodelta 1938 olevan kipsivaloksen pohjalta)
* *Rukoileva sotilas*, kipsivalos 1940, valettu pronssiin 1989, Tampereen sotainvalidien veljeskodin Tammenlehväkeskuksen aula 

## Sankaripatsaita
* Vesilahti, kirkon sankarihautausmaan muistomerkki v. 1946
* Kangasala, kirkon sankarihautausmaan muistomerkki v. 1940 (kipsi pienoisveistos), varsinainen patsas kuvanveistäjä Frans Pehrman paljastettu 1947.
* Tampere, Messukylän kirkon hautausmaalla v. 1946
* Kuru, kirkon sankarihautausmaan "Talvisoturit" v. 1946
* Länsi-Teiskon sankarihautausmaa v. 1954

## Kuvia julkisista teoksista

Tiedosto:Eräjärvi 1918 muistomerkki 2.jpg|*Veikko Koskelan muistomerkki*, 1920, Orivesi.
Tiedosto:Väinö Rautalin Ilvekset 1924 vas.jpg|*Ilvekset*, 1924, (vasen), Tampere.
Tiedosto:Väinö Rautalin Ilvekset 1924 oik.jpg|*Ilvekset*, 1924, (oikea), Tampere.
Tiedosto:Oripää 1918 muistomerkki.JPG|*Vapautemme puolesta*, 1932, Oripää.
File:Suinulan muistomerkki.jpg|*[[Suinulan verilöyly]]n muistomerkki*, 1933, Kangasala.
Tiedosto:Väinö Rikhard Rautalin Tampere-veistos 1934.jpg|*Tampere-veistos*, 1934, Tampere.
Tiedosto:Vaino Richard Rautalin Vapaussodan muistomerkki 1934 Lempaala.JPG|*Vapauden miekka*, 1934, Lempäälä.
Tiedosto:Väinö Rikhard Rautalin Kevät 1937.jpg|*Kevät*, 1937, Tampere.
Tiedosto:Vaino Rikhard Rautalin 1939 1945 sotien muistomerkki 1940.JPG|*1939–1945 sotien muistomerkki*, 1940, Tampere.
Tiedosto:Vesilahti sankarimuistomerkki.JPG|*Sankarimuistomerkki*, 1946, Vesilahti.
Tiedosto:Kuru sankarimuistomerkki.JPG|*Kurun sankarimuistomerkki*, 1946, Ylöjärvi.
Tiedosto:Kangasala sankarihautausmaa muistomerkki.jpg|*Sankarivainajien muistomerkki*, patsaskilpailun voittanut luonnos, patsaan teki Frans Pehrman, 1947, Kangasala.
Tiedosto:Lamminpää sankariristi.jpg|*Lamminpään sankariristi*, 1947, Tampere.
Tiedosto:Vaino Richard Rautalin Tanssiva tytto.JPG|*Tanssiva tyttö*, 1950, Tampere.
Tiedosto:LänsiTeisko sankarimuistomerkki.JPG|*Länsi-Teiskon sankarimuistomerkki*, 1953, Ylöjärvi.
Tiedosto:Richard Rautalin ja Kalevi Kankaala Runoilija ja muusa 1926 1990.JPG|*Runoilija ja muusa*, yhdessä Kalevi Kankaalan kanssa, 1926, 1990, Lempäälä.
Tiedosto:Vaino Richard Rautalin Harteillaan maljaa kannatteleva mies.JPG|*Harteillaan maljaa kannatteleva mies*, Tampere.


## Lähteet
*Projekt Runeberg : Aikalaiskirja 1934
*Suomen kuvataiteilijat -verkkomatrikkeli
*Väinö Rautalinin julkiset veistokset Tampereella

### Viitteet

## Aiheesta muualla
* F. E. Sillanpää : Kuvalehdelle kuvantekijästä, Suomen Kuvalehti, 20.01.1923, nro 3, s. 8, Kansalliskirjaston digitaaliset aineistot
* Italiasta palannutta puhuttelemassa, Aamulehti, 12.12.1926, nro 332, s. 9, Kansalliskirjaston digitaaliset aineistot
* Tamperelaista veistotaidetta, Aamulehti, 07.08.1938, nro 209, s. 15, Kansalliskirjaston digitaaliset aineistot